Kútik

Kútik (Malá Fatra - Martinské hole, Letná turistická mapa 1:50 000, Vojenský kartografický ústav, š.p., Harmanec, 2000) je vrch v južnej časti Malej Fatry, krajinnom celku Fatransko-tatranskej oblasti. Leží nad obcou Vrícko, približne  juhozápadne od Martina.

 Poloha 
Nachádza sa v južnej polovici Malej Fatry, v geomorfologickom podcelku Lúčanská Fatra a jej časti Kýčery. Vrch leží v Žilinskom kraji, na hranici okresov Martin a Žilina a zasahuje na katastrálne územie obcí Vrícko a Rajecká Lesná.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližším sídlom je juhovýchodne situované Vrícko, západne sa nachádza Fačkov a severozápadne Rajecká Lesná.

 Opis 
Kútik leží v hlavnom hrebeni Malej Fatry, medzi Ostrou skalou () a Skalkami (). Západne sa nachádza Vríčanské sedlo, v ktorom je dôležitá križovatka turistických trás. Hrebeňovka v tomto úseku vedie traverzom po južnom úbočí vrchu. Južné svahy klesajú do údolia potoka Vríca, ktorá odvádza vodu do rieky Turiec, severné sa zvažujú do Rajeckolesnianskej doliny, ktorou voda do Rajčanky odteká potokom Lesnianka.

Severným smerom sa nachádza Koziarsky vrch (), Grúň (), Kukla (), Jablonská (), Kýčera () a Rajecká skala (), východne Úplaz (), Prípor (), Janková (), Skalky () a Dutá skala (), južným Závozy (), Partizán (), Bukovec () a Reváň () a západným Kľak (), Malý Kľak (), Ostrá skala () a Kýčera ().

 Výhľady 
Vrchol pokrýva súvislý lesný porast, ktorý neumožňuje rozhľad. Z vhodných lokalít je však možné pozorovať okolité vrcholy Malej Fatry a ojedinele i Súľovské a Strážovské vrchy a časť Vtáčnika.

 Prístup 
 po  červeno značenom turistickom chodníku popod vrchol:
 od juhozápadu z Kľaku () cez Ostrú skalu () a Vríčanské sedlo
 od severovýchodu zo Sedla pod Úplazom () cez Skalky ()
 po  žltej turistickej značke cez Vríčanské sedlo:
 od juhu z rázc. Bak nad Vríckom
 od severu z rázc. Široká v Rajeckolesnianskej doline

 Referencie 

 Pozri aj 
 Lúčanská Fatra
 Kýčery
 Zoznam vrcholov v Malej Fatre

 Externé odkazy 
 Poloha na turistickej mape

Kategória:Tisícovky na Slovensku
Kategória:Vrchy v Malej Fatre
Kategória:Vrchy v okrese Martin
Kategória:Vrchy v okrese Žilina
Kategória:Rajecká Lesná
Kategória:Vrícko
Kategória:Vrchy v Lúčanskej Fatre